**JUDEŢUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

# REFERAT DE APROBARE

la proiectul de hotărâre cu privire la aprobarea organigramei şi a statului de funcţii al aparatului de specialitate al Primarului Municipiului Câmpulung Moldovenesc

Urmare analizei și evaluării structurii funcționale a Primăriei municipiului Câmpulung Moldovenesc, a propunerilor personalului cu funcții de conducere, a comunicării Hotărârilor Civile nr. 907/2021 din 09 decembrie 2021 - Curtea de Apel Suceava și nr. 308/2022 din data de 22 martie 2022 - Curtea de Apel Suceava, s-a constatat că se impune reorganizarea Direcției economice, inființarea unor posturi (funcții publice vacante și funcții contractuale), transformarea unor funcții publice vacante și redenumirea unor compartimente funcționale.

**A.** Numărul maxim de posturi stabilit pentru Primăria municipiului Câmpulung Moldovenesc, **aferent anului 2022 de Instituţia Prefectului a Judeţului Suceava conform adresei nr.6403/28.03.2022 este de 211,** din care :

- **171** posturi în cadrul aparatului de specialitate şi instituţiilor subordonate cu sau fără personalitate juridică, indiferent de forma de finanţare, cu excepția Serviciului medicinaşcolară (12 posturi) şi Asistenţi personali (70 posturi) în conformitate cu prevederile art.III alin. (2) din OUG.nr.63/2010, cu modificările şi completările ulterioare;

- **8** posturi în cadrul Serviciului public comunitar local de evidenţă a persoanelor;

- **21** posturi în cadrul serviciului public de poliție locală.

- **8** posturi pentru implementare a proiectelor finanțate din fonduri externe

nerambursabile

- **3** posturi pentru proiecte implementate ce prevăd ca indicator de sustenabilitate,

postimplementare, inființarea unor posturi.

**B.** Organigrama actuală, aprobată prin HCL nr. 38 din 25 martie 2021 cuprinde **169 de posturi** în cadrul aparatului de specialitate al primarului municipiului Câmpulung Moldovenesc şi a instituţiilor subordonate Consiliului Local, după cum urmează:

- 2 posturi funcţii de demnitate publică;

- 1 post funcţie publică de conducere secretar general al municipiului;

- 14 posturi funcţii publice de conducere;

- 104 posturi funcţii publice de execuţie;

- 3 posturi funcţii de conducere în regim contractual;

- 45 posturi funcţii de execuţie în regim contractual.

**C.** Posturile salarizate din capitolele de cheltuieli bugetare prevăzute de art. III alin. 2 din OUG 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare, sunt în număr de **82**, după cum urmează:

- **70** posturi la capitolul asigurări şi asistenţă socială, finanţate din bugetul local;

-**12** posturi la capitolul bugetar sănătate - medicină şcolară, indiferent de sursa de finanţare;

Având în vedere precizările de mai sus, propun modificarea Organigramei, statului de funcţii şi a numărului de personal la aparatul de specialitate primarului municipiului Câmpulung Moldovenesc după cum urmează:

**I.** În cadrul **Direcției de asistență socială** se redenumește *Serviciul de îngrijire la domiciliu prin asistent personal al persoanei cu handicap grav – Adulți* în **Compartiment asistenți personali persoane cu handicap grav – Adulți** și *Serviciul de îngrijire la domiciliu prin asistent personal al persoanei cu handicap grav – Minori* se redenumește în**Compartiment asistenți personali persoane cu handicap grav – Minori***.*

**II.** Având în vedere referatul **Direcţiei administrației publice,** înregistrat cu nr. 3908/04.02.2022, propunem *transformarea funcției publice vacante* *de execuție de inspector, cl.I, grad profesional superior* (ID 532264) *în funcție publică vacantă de execuție de inspector, cl.I, grad profesional debutant*, din cadrul **Compartimentului relații cu publicul, registratură, circulația și păstrarea documentelor, secretariat și arhivă***.*

**III.** Direcției de Sănătate Publică Județeană Suceava i s-a solicitat un punct de vedere privind cererea doamnei Ispir Adriana, medic cabinet școlar, Serviciul de medicină școlară, de a fi încadrată ca medic primar și de a fi salarizată corespunzător acestui grad profesional, conform certificatului de medic primar nr.9388/2014, eliberat de Ministerul Sănătății.

Prin adresa înregistrată cu nr.836/10.01.2022, Direcția de Sănătate Publică Județeană Suceava ne informează, că în baza certificatului de medic primar, angajatorul, poate face încadrarea ca medic primar și stabili salariul de bază, cu respectarea prevederilor legale;

În acest sens, propun transformarea funcției contractuale de medic specialist, Serviciul medicină școlară, funcție ocupată de doamna Ispir Adriana, în funcția contractuală de medic primar.

**IV.** Se redenumește **Compartimentul registre agricole** în **Compartiment registre agricole și fond funciar cu 2 funcții publice de execuție din care:**

**-** *1 funcție publică de consilier*, cl.I, grad profesional superior, ocupată de Lungu Gheorghe (ID 263496);

**-** *1 funcție publică de inspector***,** cl.I, grad profesional superior, ocupată de Tatar Rodica (ID 437609).

În prezent, funcționarii publici din cadrul Compartimentului registre agricole exercită și atribuții specifice activității de fond funciar.

Numirea funcționarilor din cadrul structurii funcționale **Compartiment registre agricole și fond funciar** se va face cu respectarea prevederilor art. 518 din Ordonanța de Urgență nr. 57/2019 privind Codul administrativ, cu modificările și completările ulterioare, întrucât atribuțiile prevăzute în fișele de post nu se vor modifica cu mai mult de 50 %.

**V***.* Având în vedere Hotărârea Civilă nr. 907/2021 din data de 09 decembrie 2021 - Curtea de Apel Suceava, Secția de Contencios Administrativ și Fiscal, dosar nr.3875/86/2020, comunicată și înregistrată cu nr.3241/31.01.2022, Hotărârea Civilă nr.308/2022 din data de 22 martie 2022, dosar nr. 3875/86/2020/a1, comunicată și înregistrată cu nr. 12563/14.04.2022 precum și referatul Direcţiei economice înregistrat cu nr.10913/01.04.2022, **se reorganizează activitatea Direcţiei economice, condusă de un director executiv, funcție publică de conducere, existentă și ocupată de Florescu Iuliana Georgeta (ID 263547), ce va avea în componenţă:**

***a) Serviciul impozite și taxe*** are în structura sa ***7 posturi de execuţie*** din care:

* *3 funcții publice* de inspector, cl.I, grad profesional superior, ocupate de Pascari Maria Paraschiva (ID 443754), Puzariuc Dumitru Cristian (ID 263519) și Tudurean Mihai (ID 263465);
* *2 funcții publice vacante* de inspector, cl.I, grad profesional superior (ID 437612) și (ID 263539);
* *1 funcție publică* de consilier juridic, cl.I, grad profesional superior ocupată de Ignat Petronela (ID 263501).
* *1 funcție publică vacantă* de inspector, cl.I, grad profesional superior nou înființată cu respectarea prevederilor art. 370 din Ordonanța de Urgență nr. 57 /2019 privind Codul administrativ, cu modificările și completările ulterioare.

Prin Hotărârea Civilă nr. 907/2021 din data de 09 decembrie 2021 comunicată și înregistrată cu nr.3241/31.01.2022 și Hotărârea Civilă nr.308/2022 din data de 22 martie 2022, comunicată și înregistrată cu nr. 12563/14.04.2022 instanța dispune reînființarea postului de Șef serviciu impozite și taxe din cadrul Direcției economice și reîncadrarea reclamantei Coclici Liliana în această funcție deținută anterior, fără a dispune asupra vechii organizări.

În vederea punerii în aplicare a Hotărârii Civile nr. 907/2021 din data de 09 decembrie 2021, **se** **înființează Serviciul impozite și taxe** în subordinea directă a directorului executiv, condus de un **șef serviciu, funcție publică de conducere nou înfiinațată,** cu respectarea prevederilor art. 370 din Ordonanța de Urgență nr. 57 /2019 privind Codul administrativ, cu modificările și completările ulterioare **și ocupată de doamna Coclici Liliana.**

Avand in vedere faptul că veniturile incasate din impozite și taxe (cladiri, terenuri, mijloace de transport, amenzi, taxe judiciare, alte taxe) au crescut în anul 2021 cu 21% față de anul 2020 se propune menținerea separată a activităților de impunere și colectare, efectuată de Compartimentul administrare creanțe fiscale și cea de executare silită, care va fi efectuată de Serviciul impozite și taxe. De asemenea, încasările din impozite și taxe (clădiri, terenuri, mijloace de transport, amenzi, taxe juduciare, alte taxe) în trimsetrul I 2022 au fost de 4.791.665 lei față de aceeași perioadă a anului 2021 când valoarea era de 3.731.550 lei (creștere cu 28%).

Această separare a activităților, a atribuțiilor persoanelor a dus la o eficientizare a activității, demonstrată de creșterea veniturilor.

Numirea funcționarilor publici se va face cu respectarea prevederilor art. 518 din Or-donanța de Urgență nr. 57 /2019 privind Codul administrativ, cu modificările și completările ulterioare, întrucât atribuțiile prevăzute în fișele de post nu se vor modifica cu mai mult de 50 %.

1. ***Compartiment administrare creanțe fiscale*** cu ***6 posturi*** ***de execuție****,* din care:

* *1 funcție publică* de inspector, cl.I, grad profesional superior, ocupată de Pădure Ana Narcisa (ID 263514 );
* *1 funcție publică vacantă* de inspector, cl.I, grad profesional superior (ID 263532);
* *1 funcție publică* de inspector, cl.I, grad profesional asistent ocupat de Măierean Mihaela Simona (ID 543700);
* *1 funcție publică* de inspector, cl.I, grad profesional superior ocupată de Nimigean Loredana Gina (ID 443755);
* *2 functii contractuale* de casier, ocupate de Catargiu Mihaela și Crăciunescu Dănuț Costică.

1. ***Compartiment buget contabilitate, salarizare și finanțare investiții*** cu ***5*** ***funcții publice de execuție*** din care:

* *2 funcții publice* de inspector, cl.I, grad profesional superior, ocupate de Văleanu Niculina (ID 263536), Cojocariu Oana (ID 263509);
* *1 funcție publică* de consilier, cl.I, grad profesional superior, ocupată de Iordan Liliana (ID 263492);
* *1 funcție publică* de inspector, cl.I, grad profesional principal, ocupată de Cosinschi Felicia (ID 263506);
* *1 funcție publică* de referent, cl.III, grad profesional superior, ocupată de Roman Gabriela (ID 532265).

Ca urmare a înființării prin reorganizare a Serviciului impozite și taxe, Compartimentul executare silită se desființează.

Funcția publică vacantă de conducere, de director executiv adjunct grad II (ID 548002) se desfiinteaza.

**VI.** Având în vedere referatele **Direcţiei tehnice și urbanism**, înregistrate cu nr. 3589/02.02.2022și nr. 13852/29.04.2022, propunem următoarele modificări:

1. *Înființarea unei funcții publice vacante de execuție de inspector, cl.I, grad profesional debutant* la **Compartimentul investiţii**din cadrul Serviciului investiții, tehnic, administrativ*,*cu respectarea prevederilor art. 370 din Ordonanța de Urgență nr. 57 /2019 privind Codul administrativ, cu modificările și completările ulterioare;
2. *Înființarea unei funcții contractuale vacante de execuție*, cu normă întreagă perioadă nedeterminată*, de inspector de specialitate, grad IA, la* Compartimentul investiţii din cadrul Serviciului investiții, tehnic, administrativ.
3. *Înființarea unei funcții publice vacante de execuție de inspector, cl.I, grad profesional principal,* la **Compartimentul planificare urbană și autorizări,** cu respectarea prevederilor art. 370 din Ordonanța de Urgență nr. 57 /2019 privind Codul administrativ, cu modificările și completările ulterioare;
4. *Înființarea unei funcții publice vacante de execuție de inspector, cl.I, grad profesional debutant,* la **Compartimentul spațiu locativ,** cu respectarea prevederilor art. 370 din Ordonanța de Urgență nr. 57 /2019 privind Codul administrativ, cu modificările și completările ulterioare;
5. *Transformarea funcției publice vacante de execuție, de inspector*, *cl.I, grad profesional debutant* (ID 443758 ) în *funcția publică vacantă de execuție, de* *inspector cl.I, grad profesional asistent*, din cadrul **Serviciului patrimoniu.**

Modificările menționate anterior sunt motivate de multiplele proiecte, obiective și acțiuni derulate în cadrul Direcției tehnice și urbanism, volumul mare de muncă și lipsa de personal.

**VII.** Având în vedere referatul **Serviciului gospodărire municipală,** înregistrat cu nr. 3533/02.02.2022, propunem înființarea unei funcții contractuale de muncitor calificat, grad I, perioadă nedeterminată, cu normă întreagă, în **structura Compartimentului drumuri și spații verzi.**

Volumul de muncă a crescut în ultima perioadă în cadrul Serviciului Gospodărire municipală, acesta preluând și activitatea privind întreținerea spațiilor verzi.

**D** Compartimentele, serviciile nesupuse reorganizării rămân nemodificate.

În urma modificărilor prezentate mai sus, rezultă un număr de **175** de posturi în cadrul aparatului de specialitate al primarului municipiului Câmpulung Moldovenesc şi a instituţiilor subordonate Consiliului Local, după cum urmează:

* **2** posturi funcţii de demnitate publică;
* **1** post funcţie publică de conducere secretar general al municipiului;
* **14** posturi funcţii publice de conducere;
* **108** posturi funcţii publice de execuţie;
* **3** posturi funcţii de conducere în regim contractual;
* **47** posturi funcţii de execuţie în regim contractual.

Numărul total de **175** de posturi în cadrul aparatului de specialitate şi a instituţiilor subordonate cu sau fără personalitate juridică, indiferent de forma de finanţare este sub numărul stabilit de Instituţia Prefectului a Judeţului Suceava, de **211**.

***Numărul total al funcțiilor de conducere este sub numărul calculat prin aplicarea cotei procentuale de 12 % din numărul total al posturilor aprobate în cadrul aparatului de specialitate al primarului și al instituțiilor subordonate cu sau fără personalitate juridică***.

Consider că este oportun să se aprobe acest proiect, pentru că forma organizatorică propusă este funcţională, poate fi suportată de bugetul local şi priveşte administraţia publică locală în exclusivitate.

Cu explicaţiile prezentate supun aprobării Consiliului Local acest proiect de hotărâre.

**PR I M A R ,**

**NEGURĂ MIHĂIȚĂ**